Direktiva Komisije

z dne 3. decembra 1991

o prilagajanju tehničnemu napredku Priloge I k Direktivi Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (azbest)

(91/659/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov [1], nazadnje spremenjene z Direktivo 91/339/EGS [2], in zlasti člena 2a Direktive, uvedenega z Direktivo 89/678/EGS [3],

ker lahko uporaba azbesta ali celo izdelkov, ki ga vsebujejo, povzroči s sproščanjem vlaken azbestozo, mezoteliom in pljučnega raka; ker morajo zaradi tega za dajanje v promet in uporabo veljati najstrožje možne omejitve;

ker je Direktiva Sveta 83/478/EGS [4] o peti spremembi Direktive 76/769/EGS predpisala, da se krokidolitna azbestna vlakna in izdelki, ki jih vsebujejo, s tremi možnimi izjemami ne smejo več dajati v promet in uporabljati; ker je ista direktiva uvedla določbe o obveznem označevanju vseh izdelkov, ki vsebujejo azbestna vlakna;

ker je Direktiva Sveta 85/610/EGS [5] o sedmi spremembi Direktive 76/769/EGS predpisala, da se azbestna vlakna ne smejo več dajati v promet in uporabljati v igračah, materialih in pripravkih, kadar se nanašajo z razprševanjem, v izdelkih za prodajo na drobno v obliki prahu, v priboru za kajenje, katalitskih grelnikih, barvah in lakih;

ker je potrebno učinkovitejše spremljanje trženja in uporabe nevarnih azbestnih vlaken zaradi varovanja zdravja ljudi, zlasti ker za nekatere namene uporabe obstajajo nadomestni izdelki, ki veljajo na podlagi analize tveganja za manj nevarne;

ker je zelo učinkovit način za varovanje zdravja ljudi in okolja prepoved uporabe nekaterih vlaken, kakor na primer amfibolnih azbestnih vlaken, ki so po nekaterih znanstvenih virih posebno nevarna; ker se iz praktičnih razlogov taka prepoved zaenkrat ne more razširiti na naravno prisotne materiale, kakor so rude in pesek, ki vsebujejo azbestna vlakna kot naravne nečistoče;

ker preskus stabilnosti vlaken za presojo nevarnosti nekaterih azbestnih izdelkov še ni splošno na voljo; ker je treba ne glede na to spodbujati prodajo izdelkov, ki zmanjšujejo splošno nevarnost za ljudi in okolje;

ker Direktiva Sveta 91/382/EGS [6] spreminja Direktivo 83/477/EGS o varovanju delavcev pred tveganjem zaradi izpostavljenosti azbestu pri delu (druga posamična direktiva v skladu s členom 8 Direktive 80/1107/EGS);

ker so ukrepi, predvideni s to direktivo, v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki,

SPREJELA NASLEDNJO DIREKTIVO:

Člen 1

Priloga I k Direktivi 76/769/EGS je s tem prilagojena tehničnemu napredku, kakor je določeno s Prilogo k tej direktivi.

Člen 2

1. Države članice sprejmejo in objavijo predpise, potrebne za uskladitev s to direktivo, do 1. januarja 1993 in o tem takoj obvestijo Komisijo. Te predpise uporabljajo od 1. julija 1993.

Države članice se v sprejetih predpisih sklicujejo na to direktivo ali pa sklicevanje nanjo navedejo ob njihovi uradni objavi. Način sklicevanja določijo države članice.

2. Države članice najpozneje 18 mesecev po datumu sprejetja pošljejo Komisiji besedilo osnovnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva je naslovljena na države članice.

V Bruslju, 3. decembra 1991

Za Komisijo

Martin Bangemann

Podpredsednik

[1] UL L 262, 27.9.1976, str. 201.

[2] UL L 186, 12.7.1991, str. 64.

[3] UL L 398, 30. 12.1989, str. 24.

[4] UL L 263, 24.9.1983, str. 33.

[5] UL L 375, 31.12.1985, str. 1.

[6] UL L 206, 29.7.1991, str. 16.

--------------------------------------------------

PRILOGA

Točka 6 v Prilogi I k Direktivi 76/769/EGS se nadomesti:

"6.1krokidolit, št. CAS: 12001-28-4amozit, št. CAS: 12172-73-5antofilitni azbest, št. CAS: 77536-67-5aktinolitni azbest, št. CAS: 77536-66-4tremolitni azbest, št. CAS: 77536-68-6 | 6.1Dajanje v promet ter uporaba teh vlaken in izdelkov, ki so jim bila ta vlakna namenoma dodana, sta prepovedana. |

6.2krizotil, št. CAS: 12001-29-5 | 6.2Dajanje v promet in uporaba izdelkov, ki ta vlakna vsebujejo, sta prepovedana za:(a)igrače;(b)materiale ali pripravke, namenjene za nanašanje z razprševanjem;(c)končne izdelke v javni prodaji na drobno v obliki prahu;(d)izdelke za kajenje, kakor so tobačne pipe in ustniki za cigarete in cigare;(e)katalitske filtre in izolacijske naprave za vgradnjo v katalitske grelnike, kjer se uporablja utekočinjeni plin;(f)barve in lake;(g)filtre za tekočine.Izjemoma se ta prepoved ne bo uporabljala za filtre za medicinsko uporabo do 31. decembra 1994;(h)material za zgornjo plast cestišča z vsebnostjo vlaken nad 2 %;(i)malte, zaščitne obloge, polnila, tesnilne mase, mase za zalivanje stikov, kite, lepila, dekorativne praške in sredstva za poliranje;(j)izolacijske materiale ali zvočno izolacijo nizke gostote (gostota nižja od 1 g/cm3);(k)zračne filtre in filtre, ki se uporabljajo pri prenosu, distribuciji in uporabi zemeljskega plina in mestnega plina;(l)podlage za plastične talne in stenske obloge;(m)tekstilije, obdelane v obliki, v kakršni so namenjene za dobavo končnemu uporabniku, razen če niso obdelane proti sproščanju vlakenIzjemoma se ta prepoved ne bo uporabljala za diafragme za postopke elektrolize do 31. decembra 1998;(n)strešno lepenko.Ne da bi to vplivalo na uporabo drugih predpisov Skupnosti v zvezi z razvrščanjem, pakiranjem in označevanjem nevarnih snovi in pripravkov, se lahko dajanje v promet in uporaba izdelkov, ki ta vlakna vsebujejo, dovolita, če je na izdelkih oznaka v skladu z določbami v Prilogi II k Direktivi 76/769/EGS." |

--------------------------------------------------